Document ID: /fineweb-2-swissfilter-quality_10-filterrobots/filtered/02038.jsonl.gz/3133

La concurrenza da siglir cun chaval en l’Engiadin’Ota ha ina lunga tradiziun. Dapi quasi in mez tschientaner s’entaupa la famiglia da chavaltgaders adina la segunda fin d’emna d’avust a Zuoz tar il Concours Hippique.
Fin dumengia sa mesiran chavaltgadras e chavaltgaders indigens e da la Bassa en 16 differentas provas, dal percurs cun obstachels da 90 centimeters fin a 1 meter e 35. Il punct culminant dal Concours Hippique a Zuoz è segir il Grond Premi da l’Engiadina la dumengia saira, in percurs cun obstachels dad 1,35 meters.